caption_reference_description: Dige ved Kramnitse på Lolland i slutningen af 1800-tallet, malet af J.E.C. Rasmussen.
context_page_description: Kramnitse er en landsby og et tidligere fiskerleje beliggende på sydvestkysten af Lolland nær det 63 kilometer lange dige fra Hyllekrog til Albuen. Navnet menes at være vendisk og kan føres tilbage til den tid, hvor venderne hærgede de lollandske og falsterske kyster. Kramnitse har en lille havn og er i dag præget af sommerhusområder og grøftgennemskårede marker; fra toppen af diget er der udsigt over havet og det flade landskab. Landsbyen befinder sig i Lolland Kommune og tilhører Region Sjælland.
hierarchical_section_title: Kramnitse
page_title: Kramnitse